
	Bymiljøetaten

	Medvirkningsnotat



	Notat fra åpent møte 28.05.2026

Tema: Oppgradering av Dannevigsveien til parkgate
	

	Prosjekt: 
	Parkgate Dannevigsveien

	Møtedato: 
	28.05.2026 

	Prosjektledere: 
	Brumilda Miftari og Synne Hustad Jørgensen

	Sted: 
	​ Sagene Samfunnshus



	

		Tilstede: 
	Brumilda Miftari og Catherine Olsen (BYM)
Ida karoline Andresen og Live Moen Johannessen
(Henning Larsen)

	
	Halmat Sarzali (Parkforvalter Bydel Sagene)



	

		Oppmøtte: 
	Ca 16 naboer og brukere av området 



	


Bymiljøetaten arrangerte 28. mai et åpent møte mellom etaten, landskapsarkitekt, bydel Sagene og innbyggere. Det ble avholdt åpent møte for visning av foreløpig planskisse og illustrasjon med forslag til innhold basert på innspill fra åpen kontordag 6. mai, møte med bydelen og næringslivet i Dannevigsveien.  

Det ble informert om mulig oppstart allerede i fellesferien i juli. Alle i tiltaksområdet vil på forhånd bli varslet og det vil bli utarbeidet nye løsninger basert på de nye tilbakemeldingene fra både innbyggere og bydel. 
 


Beskrivelse av forslag til konsept for parkgaten: 

· Ny kjøreretning vil bli vestvendt basert på resultater fra sporingsanalyser av kurvene
· Det blir etablert vegetasjonsfelt på hele strekningen som vil ta opp vann og fallet vil ivaretas og regnbed vil bli plassert nederst i veien. Utformingen skal tilrettelegge for både trivsel for både fugler og insekter.  
· For å få mer lys ned på veien skal vi samarbeide med bydelens forvalter og gjennomføre kronebeskjæring så vi åpner opp for mer rom mellom trærne. 
· Trerekken nedover kirkeparken vil bli utvidet for å ivareta vekst og trivselsforhold for trærne. Det blir plantet mer grønt mellom trærne, men ingen nye trær. 
· I samarbeid med bydelen ses det nå på overgangen mellom kirkeparken og parkgaten og hvordan området estetisk oppgraderes og tilpasse hverandre. 
· Det planlegges for å gjennomføre en kryssinnstramming ved kaffebrenneriet og kirken som vil tydeliggjøre kjøremønster, frigjøre areal for større oppholdsplasser og ivareta gangpassasjen. 
· Det undersøkes om det er mulig å gjøre om 7 plasser med totimersparkering i Grimstadgata til beboerparkering. Kryssinnstrammingene øverst på strekningen vil i tillegg sannsynligvis gi et par ekstra beboerparkeringsplasser. 
· Det vurderes om det kan være gunstig å dele opp sykkelparkeringen over to områder, men ikke la de båndlegge utviklingsområder for opphold. 
· Det planlegges å etablere flere offentlige sitteplasser på strekningen 
· Øke kvaliteten på gatens dekke, og det vil bli universell utforming for å ivareta fremkommelighet for alle. 
· Sluket vil flyttes til et bedre sted for å unngå at det tettes som i dag. 

Beskrivelse av tilbakemeldingene:  
Dialogen mellom arrangørene og de som kom ble gjennomført basert på presentasjon av områdeplan og forslag til innhold fordelt på strekningen. Deltakerne kom med innspill og nye forslag til plasseringer av innholdet, nye ønsker og behov basert på hva som ble presentert. 
Oppsummert kom det tydelig frem en anerkjennelse av at innspillene som hadde komme frem i forrige medvirkningsrunde kom tydelig kom frem i illustrasjonene. Både med hensyn til at oppgraderingen vil få en historisk ankring med både bruk av Rivertz-fargene og forslaget om å etablere en liten trikk og miniatyr av Sagene Ring øverst på strekningen.  
Et viktig innspill gikk på alternativ plassering av taxiplassene og hvordan grensegangene opp mot kirkeparken kan utvikles for en helhetlig oppgradering.  Det kom et ønske om mer tilrettelagt lek for både barn og voksne i kirkeparken.  
Det kom en bekymring for adkomst for brann og redning og prosjektet kunne informere om at kjørebanen vil bli 4 meter og at det vil bli tilrettelagt innkjørsel til de private eiendommene. 
Som svar på bekymring for forflytting av rus og bråk fra nærliggende etablerte områder kunne prosjektet dele erfaringer fra Seilduksgata og Monradsgate der det ikke har skjedd. Med mål om å utvikle gode tilrettelagte uterom legges det særlig vekt på at det nye innholdet i parkgaten ikke vil få skjulte og mørke rom som kan fungere som gjemmesteder. 
Det kom frem fra innbyggere i gata som bor i de gamle husene at de er lytte og at støy fort kan bli til sjenanse. Illustrasjonens plassering av oppstillingsplasser for taxi ønskes erstattes med plantebed for å skape front mot husene. Det kom et ønske om å plante sesongbaserte blomster for å sikre blomstring til ulike årstider. Det kom forslag og innspill om både kunst og dyrkekasser som bydelen har ansvaret for. 

Tema: Plassering av oppstillingsplasser for drosjene 
· Hva med å tilbakeføre plasseringen av oppstillingsplassene for drosjer tilbake til utenfor samfunnshuset eller alternativt på andre siden av kaffebrenneriet vis a vis kirken? 
· På plantegningen er den lagt nederst, hva med å plassere de på andre siden av kaffebrenneriet vis a vis kirken? 
· Tellingene viser at det aldri er så mange som fire biler der dermed er det uegnet bruk av plass. Hva med å flytte de til Advokat Dehlis plass  
· Hva med å plassere drosjeplassene utenfor samfunnshuset der de sto før? 

